Il-Ministru tal-Edukazzjoni Evarist Bartolo elenka madwar 30 ċentru ta’ ta’ Klabb 3-16 li se jibqgħu jagħtu s-servizz wara l-btajjel tas-sajf. Mistoqsi mid-deputat Nazzjonalista Joe Cassar jgħid x’inhuma l-pjani għall-Klabb 3-16 wara l-vaganzi tas-sajf u liema huma ċ-ċentri li se jibqgħu joffru servizz wara l-ħin tal-iskola għal wara x-xhur tas-sajf, il-Ministru elenka ċ-ċentri kollha li se jibqgħu jagħtu s-servizz. Dawn huma dawk ta’ Ħ’Attard, Mġarr, Rabat, B’Kara, Sta Venera, Bormla, Ħaż-Żabbar, Ħamrun, Paola, Floriana, Valletta, Haż-Żebbuġ, Ħal Luqa, Ħal Qormi San Ġorġ, Pembroke, Tas-Sliema, San Ġwann, B’Bugia, Żurrieq, Mosta, Naxxar, San Pawl il-Baħar, Mellieħa, M’Scala, Żejtun, Fgura, Victoria, Nadur u x-Xagħra. Il-Minisru qal ukoll li skont il-pjan ta’ tliet snin tal-Fondazzjoni hemm ippjanat li jinfetħu aktar ċentri kemm fl-2015  kif ukoll fl-2016.